Oman

Oman (opisyal: Sultanato sa Oman) (Arabiko: سلطنة عُمان , Salṭanat ʿUmān, IPA: [sʌltˤʌnʌt ʕʊmæːn]) usa ka nasod sa Middle East sa rehiyon sa Habagatang-kasadpang Asya. Kini nahimutang sa habagatang-sidlakang bahin sa Peninsulang Arabyano. Ang iyang mga utlanan mao ang Hiniusang Emiratong Arabo sa amihanang-kasadpan, Arabyang Saudi sa kasadpan, ug Yemen sa habagatang-kasadpan. Aduna kiniy baybayon sa Dagat Arabo sa habagatan ug sidlakan, ug sa Gulpo sa Oman sa amihanang-sidlakan. Ang Madha usa ka enclave sa Oman nga napalibotan sa UAE, ug ang Musandam, usa ka exclave nga napalibotan sa teritoryong Emirati.